মালদহে ফের উদ্ধার আগ্নেয়াস্ত্র, গ্রেফতার ১

মালদহ: একের পর এক আগ্নেয়াস্ত্র উদ্ধার মালদহে (Malda)। এবার পাইপগান ও দু’ রাউন্ড কার্তুজ সহ এক যুবককে গ্রেফতার করল মালদা থানার পুলিশ (Malda Police Station)। বৃহস্পতিবার গভীর রাতে পুরাতন মালদহের (Old Malda) সাহাপুর এলাকার দিলালপাড়া থেকে ধৃতকে আটক করে পুলিশ।

পুলিশ সূত্রে জানা গিয়েছে, ধৃত যুবকের নাম শ্যামল শীল। পুরাতন মালদহের বাসিন্দা। গোপন সূত্রে খবরের ভিত্তিতেই পুলিশের এই অভিযান। প্রাথমিক তদন্তে পুলিশ মনে করছে, অসৎ উদ্দেশ্যেই সে ওই আগ্নেয়াস্ত্র সঙ্গে রেখেছিল। পুলিশ সূত্রে খবর, ধৃতের কাছ থেকে একটি পাইপগান ও দু’ রাউন্ড কার্তুজ উদ্ধার হয়েছে। জানা গিয়েছে, এর আগেও সে অপরাধমূলক কর্মকাণ্ডে জড়িত ছিল। এ নিয়ে চলতি বছরে মালদা থানার হাতে মোট পাঁচটি আগ্নেয়াস্ত্র উদ্ধার হল বলে জানা গিয়েছে।

আরও পড়ুন: রানাঘাটে নিকাশি সমস্যা নিয়ে বিক্ষোভ, শাসক-বিজেপি তরজা

শুক্রবার দুপুরে ধৃতকে জেলা আদালতে তোলা হয়। তাকে সাতদিনের পুলিশি হেফাজতের আবেদন জানানো হয়েছে। এই ঘটনায় তার সঙ্গে আর কেউ জড়িত রয়েছে কিনা বা এর পিছনে বড় কোনও উদ্দেশ্য ছিল কিনা, তা খতিয়ে দেখছে পুলিশ। পাশাপাশি, কোথা থেকে এই অস্ত্রগুলি কেনা হয়েছিল, সেই বিষয়েও পুলিশকে জিজ্ঞাসাবাদ করছে পুলিশ।